# Škoda Octavia RS iV: trajnostno športna

* Prvi model Škodine športne družine RS s priključnohibridnim pogonom
* Sistemska moč 180 kW (245 KM) ter za RS značilni zunanjost in notranjost
* Štirje novi elektrificirani modeli Octavia v letu 2020: Octavia RS iV, Octavia iV in dva modela Octavia e-TEC

Mladá Boleslav (Češka), 2. marec 2020 – Škoda je v ponudbo modelov iz družine RS prvič vključila priključnohibridni pogon. Pri novi Octavii RS iV zagotavljata 1,4‑litrski bencinski motor TSI in 85-kilovatni elektromotor sistemsko moč 180 kW (245 KM). Črne aplikacije na karoseriji Octavie RS iV že na prvi pogled razkrivajo, da gre za vrhunsko športno različico četrte gene­racije Škodine prodajne uspešnice. Poleg nje bo češki proizvajalec letos na trg pripeljal še tri elektricifirane izvedbe nove Octavie. Octavia iV ima priključnohibridni pogon s sistemsko močjo 150 kW (204 KM) in je na voljo s paketoma opreme Ambition in Style. Dve izvedbi e-TEC z močjo 81 kW (110 KM) in 110 kW (150 KM) pa – prvič pri znamki Škoda – za pogon uporabljata blago hibridno tehnologijo. Škoda bo modele Octavia iV in Octavia RS iV na prve prodajne trge pripeljala v drugem polletju 2020.

Christian Strube, direktor tehničnega razvoja pri Škodi, pravi: "Z Octavio RS iV odpiramo novo poglavje v zgodbi o uspehu naših RS-modelov. Prvič smo pri vrhunskem športnem modelu uporabili priključnohibridni pogon. Pri novi Octavii RS iV ta tehnologija prinaša povečanje zmogljivosti ter zmanjšanje porabe goriva in emisij CO2."

Škoda pri modelu Octavia RS iV kombinira 1,4-litrski bencinski motor TSI z močjo 110 kW (150 KM) in 85-kilovatni elektromotor. Oba skupaj zagotavljata sistemsko moč 180 kW (245 KM), največji navor 400 Nm pa se prek 6‑stopenjskega menjalnika DSG prenaša na sprednji kolesni par. Izpust CO2 znaša okrog 30 g/km (po kriterijih WLTP)\*, s čimer vozilo že zdaj izpolnjuje novi, strožji emisijski standard EU6d, ki bo za vsa novo registrirana vozila v Evropi postal obvezen 1. januarja 2021.

Litij-ionska visokonapetostna baterija s celično kapaciteto 37 Ah in energijsko vrednostjo 13 kWh omogoča električni doseg do 60 kilometrov (po kriterijih WLTP). 330 Nm navora, ki je pri elektro­motorju na voljo že takoj po zagonu, omogoča energično speljevanje. V športnem režimu vožnje, ko je na voljo polna sistemska moč, lahko Octavia RS iV od 0 do 100 km/h pospeši v 7,3 sekunde. Končna hitrost znaša 225 km/h. Za dinamične vozne lastnosti skrbita serijsko progresivno krmiljenje in značilno dinamična nastavitev športnega podvozja.

**Športne črne aplikacije kot vidni prepoznavni elementi**

Škoda Octavia RS iV je serijsko opremljena s specifičnimi LED-meglenkami in črnimi 18-palčnimi aluminijastimi platišči, zavorne čeljusti pa so kot poseben magnet za oči lakirane v rdeči barvi, značilni za RS-modele. Po želji so na voljo 19-colska aluminijasta platišča. Športno črne barve so Škodina maska, navpični usmerniki zraka, difuzor na spodnjem podaljšku sprednjega odbijača, aerozaslonke, difuzor na zadnjem odbijaču in okenski okvirji. Limuzina ima črn RS zadnji usmernik zraka, pri Combiju pa je usmernik zraka nad zadnjim steklom zasnovan v barvi vozila.

Oliver Stefani, Škodin glavni oblikovalec, je povedal: "Podobi nove Octavie, ki je že sicer dinamična, smo za še bolj športen videz dodali uveljavljene RS prvine. S številnimi črnimi elementi, kot so denimo Škodina maska, spodnji podaljšek sprednjega odbijača, difuzor na zadku in aluminijasta platišča, je vozilo takoj prepoznavno kot član naše družine RS."

**Dinamična notranjost v slogu RS**

Ob pogledu na Octavio RS iV je najbolj izstopajoča pretežno črna zasnova notranjosti. Trikraki usnjeni večfunkcijski športni volan nosi logotip vRS in prestavni ročici za upravljanje menjalnika DSG. Spred­nja športna sedeža sta oblečena v črno tekstilno oblazinjenje, opcijski sedeži Ergo pa imajo prevleke iz alkantare in usnja ter nastavljanje globine sedeža. Sedeže krasijo logotip RS in okrasni šivi v rdeči ali srebrnosivi barvi, kakršne najdemo tudi na usnjenem volanu, naslonih za roke in instrumentni plošči, ki je oblečena v alkantaro. Dekorativne letve v slogu RS in pedali v videzu aluminija zaokrožajo športno podobo.

**Octavia iV s priključnohibridnim pogonom in sistemsko močjo 204 KM**

Poleg Octavie iV RS ponuja Škoda priključnohibridni pogon tudi pri Octavii s paketoma opreme Ambition in Style. Pri Octavii iV razvijeta 1,4-litrski bencinski motor TSI in 85-kilovatni elektromotor sistemsko moč 150 kW (204 KM) in največji navor 350 Nm. Tudi ta priključni hibrid omogoča električni doseg do 60 kilometrov (po kriterijih WLTP)\* in je opremljen s 6-stopenjskim menjalnikom DSG, pri katerem prestavljanje poteka elektronsko (s tehnologijo *shift-by-wire*). Emisije CO2 znašajo okrog 30 g/km. Tudi Octavia iV izpolnjuje emisijski standard EU6d.

Litij-ionska visokonapetostna baterija obeh modelov iV s celično kapaciteto 37 Ah in energijsko vrednostjo 13 kWh se lahko enostavno polni doma na gospodinjski električni vtičnici ali stenski polnilni postaji. Polnilni priključek se skriva v sprednjem blatniku na voznikovi strani. Običajni 12-voltni akumu­lator je v prtljažniku, ki ima pri limuzini prostornino 450 litrov, pri Combiju pa 490 litrov. Rezervoar za bencin ima prostornino 40 litrov, kar je pet litrov manj kot pri modelih Octavia s klasičnim motorjem z notranjim zgorevanjem.

**Dva motorja e-TEC z blago hibridno tehnologijo**

Škoda premierno predstavlja dve izvedbi Octavie e-TEC, ki sta opremljeni z blago hibridno tehnologijo. V kombinaciji s 7-stopenjskim menjalnikom DSG sta pri trivaljniku 1.0 TSI z 81 kW (110 KM) in štiri­valjniku 1.5 TSI s 110 kW (150 KM) vgrajena 48‑voltni jermenski zagonski alternator in pod sovozniko­vim sedežem 48‑voltna litij-ionska baterija z energijsko vrednostjo 0,6 kWh. Oba modela imata na zadnjem pokrovu specifično oznako e-TEC.

Blaga hibridna tehnologija pri zaviranju omogoča regeneracijo energije, ki se shranjuje v 48-voltni bateriji. Ta energija z navorom do 50 Nm pomaga motorju z notranjim zgorevanjem pri električnem povečanju moči (funkcija *boost*) ali pa ga glede na vozno situacijo popolnoma izklopi, tako da vozilo "jadra". Ko se spet pojavi potreba po motorni moči, baterija v delčku sekunde motor ponovno vklopi. Jermenski zagonski alternator poleg tega omogoča hitrejše in udobnejše delovanje funkcije start-stop. Motor se zažene z manj hrupa in manj tresljajev, 48-voltna baterija pa je s pomočjo pretvornika istosmernega toka sposobna polniti običajni 12-voltni akumulator. Blaga hibridna tehnologija pri obeh Škodinih motorjih e-TEC omogoča prihranek bencina do  0,4 litra na 100 kilometrov.

*\* Podatki so predhodne vrednosti; pridržujemo si pravico do sprememb.*

Dodatne informacije:

Hermann Prax Zbyněk Straškraba

Vodja produktnega komuniciranja Tiskovni predstavnik za produktno komuniciranje

T +420 734 298 173 T +420 326 811 785

hermann.prax@skoda-auto.cz zbynek.straskraba@skoda-auto.cz

Slikovno gradivo k sporočilu za medije:

|  |  |
| --- | --- |
| C:\Users\dzcjhba\Desktop\Bike_SkodaCross.jpg | Škoda Octavia RS iV: trajnostno športnaŠkoda je v ponudbo modelov iz družine RS prvič vključila priključnohibridni pogon. Športno črne barve so Škodina maska, navpični usmerniki zraka, difuzor na spodnjem podaljšku sprednjega odbijača, aerozaslonke in okenski okvirji.Prenesi **Vir: Škoda Auto** |
| C:\Users\dzcjhba\Desktop\Bike_SkodaCross.jpg | Škoda Octavia RS iV: trajnostno športnaČrne aplikacije na karoseriji Octavie RS iV že na prvi pogled razkrivajo, da gre za vrhunsko športno različico četrte generacije Škodine prodajne uspešnice.Prenesi **Vir: Škoda Auto** |

|  |  |
| --- | --- |
| C:\Users\dzcjhba\Desktop\Bike_SkodaCross.jpg | Škoda Octavia RS iV: trajnostno športnaTrikraki usnjeni večfunkcijski športni volan nosi logotip vRS in prestavni ročici za upravljanje menjalnika DSG. Sprednja športna sedeža sta oblečena v črno tekstilno oblazinjenje, opcijski sedeži Ergo pa imajo prevleke iz alkantare in usnja ter nastavljanje globine sedeža. Prenesi **Vir: Škoda Auto** |
| C:\Users\dzcjhba\Desktop\Bike_SkodaCross.jpg | Škoda Octavia RS iV: trajnostno športnaŠkoda Octavia RS iV je serijsko opremljena s specifičnimi LED-meglenkami in črnimi 18-palčnimi aluminijastimi platišči, zavorne čeljusti pa so kot poseben magnet za oči lakirane v rdeči barvi, značilni za RS-modele.Prenesi **Vir: Škoda Auto** |

|  |  |
| --- | --- |
| C:\Users\dzcjhba\Desktop\Bike_SkodaCross.jpg | Škoda Octavia RS iV: trajnostno športnaŠkoda pri modelu Octavia RS iV kombinira 1,4-litrski bencinski motor TSI z močjo 110 kW (150 KM) in 85‑kilovatni elektromotor. Oba skupaj zagotavljata sistemsko moč 180 kW (245 KM), največji navor 400 Nm pa se prek 6‑stopenjskega menjalnika DSG prenaša na sprednji kolesni par.Prenesi **Vir: Škoda Auto** |
| C:\Users\dzcjhba\Desktop\Bike_SkodaCross.jpg | Škoda Octavia RS iV: trajnostno športnaLitij-ionska visokonapetostna baterija obeh modelov iV s celično kapaciteto 37 Ah in energijsko vrednostjo 13 kWh se lahko enostavno polni doma na gospodinjski električni vtičnici ali stenski polnilni postaji (fotografija).Prenesi **Vir: ŠKODA AUTO** |

**ŠKODA AUTO**

* Letos obeležuje 125. obletnico ustanovitve v pionirskih časih avtomobilizma leta 1895 in je tako eno izmed avtomobilskih podjetij z najdaljšo tradicijo na svetu.
* Kupcem danes ponuja devet modelskih serij osebnih vozil: Citigo, Fabia, Rapid, Scala, Octavia, Suberb, Kamiq, Karoq in Kodiaq.
* Leta 2019 je po vsem svetu prodala 1,24 milijona vozil.
* Od leta 1991 je del koncerna Volkswagen, ene od globalno najuspešnejših avtomobilskih družb. Družba Škoda Auto v sklopu koncerna poleg avtomobilov samostojno izdeluje in razvija tudi druge komponente, kot so motorji in menjalniki.
* Deluje na treh lokacijah v Češki republiki; proizvodnja poteka tudi na Kitajskem, v Rusiji, na Slovaškem in v Indiji – večinoma v sklopu koncernskih partnerstev – ter v Ukrajini in Kazahstanu z lokalnimi partnerji.
* Po vsem svetu zaposluje okoli 42.000 ljudi in je aktivna na več kot 100 tržiščih.
* V okviru Škoda Strategije 2025 se iz proizvajalca avtomobilov želi preobraziti v 'simply clever družbo za najboljše mobilnostne rešitve'.